**Referat**

**Ordinær generalforsamling Thisted Svømmeklub 27/3 2025**

**1. Valg af dirigent**

Morten Frøkjær   
  
Der er lovligt indkaldt til mødet.

**2. Bestyrelsens beretning for det forløbne år**   
  
Medlemstal er nogenlunde det samme om sidste år, der arbejdes mod medlemsstigning fremadrettet.   
Thyhallens ombygning gjorde at vi ikke havde klublokale. Dette er tilbage igen.   
Der er forlænget med Skyum efterskole til næste sæson.   
Sponsorstævne blev afholdt med 50 svømmere og der blev tilbagelagt 260 km. Sponsorstævne gav et overskud på ca. 135.000 kr.

Vi tog afsked med Dado’ sidste år. Han gjorde et stort stykke arbejde, som svømmeklubben vil takke for. Opsigelse fra cheftræner Mads Bjørn, der flyttede til hovedstaden. Der er i stedet ansat sportschef Michael Hinge. 325 svømmere til Sparekassen Thy cup. Deltagelse i Danske Holdmesterskaber. Der blev svømmet 1.division, som var en stor oplevelse.

Thisted Kommune har indført samarbejdsmodel, dette har været et stort stykke arbejde for bestyrelsen, men har medført et større tilskud i dette år.

Thyhallen bliver 50 år i 2025, dette har svømmeklubben også.

Formanden takker bestyrelsen for det gode arbejde i år.

Der spørges ind til samarbejdsmodellen, med hvordan pointsystemet fungerer. Dette blev kort gennemgået.

**3. Konkurrenceafdelingen og Svømmeskolen aflægger beretning for det forløbne år**

Fra konkurrenceafdelingen: Sportschef Michael Hinge beretter. Resultater understreger at barren er sat højt. Der nævnes topresultater fra specielt to svømmere. Karoline Sørensen nævnes med topresultater OL i Tokyo og også EM med sølv for 4x100 fri. Iris Berger med EM og VM for Østrig. Dette viser hvad Thisted Svømmeklub kan. Karoline er stoppet og Iris flyttet med Mads til Hovedstaden.

Udover disse to er der 5 andre internationale præstationer i Thisted svømmeklub.   
Freja Jørgensen og Nadia Bager NJM.   
Johanne Frøkjær P-EM, PL, NJM med 3x guld og 6 danske rekorder i S9.   
Johanna Gudmonsdottir EM   
Emma Brogaard Krogh EJM.

Dagligdagen træning og hærdning af de unge mennesker. Generelt en god stemning blandt svømmerne. Der er 65 svømmere i K afdelingen

Fornuftigt samarbejde med Skyum. Der er fastholdelse af de unge mennesker fra efterskolen efterfølgende.

Thy Awards nævnes hvor Johanne Frøkjær blev årets sportsnavn.

Michael udtrykker begejstring for at være i klubben, han mener tiden arbejder med os på alle planer. Han takker de andre trænere og de frivillige i klubben.

Fra svømmeskolen: Søren Madsen beretter: Medlemstal i svømmeskolen 420-430 de sidste år. Dette er godt i forhold til børnetallet i kommunen. Plask og leg, begynderhold. Der er plads til flere ca 15%.

Der er mange letøvede. Det meldes om 3 fulde hold, der er påbegyndt oprykning til mini talent. Søren melder om god relevant undervisning. De når de mål de skal. Søren takker instruktørerne for det gode arbejde.

Der er 26 medlemmer i Sjørring.

Aquacamp 58 børn sidste år.

SFO svømning er et godt tiltag. Der har været ca 60 børn til undervisning samt fri leg.

Der bliver reklameret mere for hold gennem Facebook. Der skal være mere aktiv reklame for svømmeskolen.

Der har været en god undervisning trods barsel og knæoperationer ved instruktørerne. Enderne har kunnet hænge sammen.

Nye målsætninger for alle hold i svømmeskolen, dette er begyndt at blive implementeret. Dette skulle gerne ses næste år.

Der spørges til antal af instruktører. Søren fortæller at der er ca. 20 instruktører.

Der kommer et forslag om at der kan gives et gavekort til SFO-svømmerne, så de fx får 3 gratis undervisningstimer på et givent hold.

Der er også forslag om et hold for børn med specielle behov. Søren nævner at Sjørring vil være oplagt til dette.

Der er forslag til Aquacamp, om det er muligt at komme i sommerfolderen for at komme op på fuldt hold, for at der er flere der ser det.

Forslag i forhold til Aquacamp at der bruges penge på en klubt-shirt i stedet for Aquacamp t-shirt.

**4. Forelæggelse af regnskab for det forløbne år samt budget for det kommende år l godkendelse**

Fremlægges af Helle Sørensen: Regnskab er godkendt og underskrevet.

Årets overskud for 2024 blev 21.040 kroner hvilket giver en bedre egenkapital

Lønudgifter for 2024 var højere end før.

Indtægter er steget på kontingent. Dette var blandt andet grundet at K svømmere fik en t-shirt.

Der spørges ind til skyldige udgifter, hvilket forklares en stor del til Thyhallen.

Gennemgang af budgettet for 2025. Der forventes et lille overskud på knap 6.000 kroner i 2025

**5. Behandling af indkomne forslag**

Forslag fra en forælder på mail omkring reklame fra vores sponsorer i hallen.

Forslaget er godt og drøftes.   
Det nævnes at reklamepladsen i hallen som udgangspunkt er Thyhallens plads.

**6. Valg af kasserer (ulige år)**

På valg er forretningsfører Helle Sørensen, som sidder udenfor bestyrelsen, og ønsker genvalg.

**7. Valg af 3 bestyrelsesmedlemmer (lige år)**

**8. Valg af 3 bestyrelsesmedlemmer (ulige år)**

Følgende er på valg: Mette Gravesen, Tinne Sloth Christoffersen og Hanne Nielsen og alle ønsker genvalg

Alle genvælges.

**9. Valg af 2 suppleanter (hvert år)**

Carsten Beith ønsker genvalg

Søren Madsen vælges som ny suppleant

**10. Valg af 2 revisorer og 1 revisor suppleant (hvert år)**

Revisorer Tage Holm og Katrine Yde Westergaard

Morten Frøkjær revisor suppliant

**11. Valg af udvalg**

Af udvalg er der sponsorudvalget. Her sidder Søren Madsen, Thomas Holst, Carsten Beith og Sofia Munk.

**12. Eventuelt**

Forslag I forbindelse med svømmeklubbens 50 års jubilæum kunne man invitere skoleklasser ind hvor man kan svømme og prøve dette af.

Kan det være muligt at samarbejde mere med Thyhallen/kommunen så vi ikke længere låses af at vi nu kun må afholde to stævner årligt.

Der spørges ind til status på årgangstræner. Sportschef svarer at det går godt, og at der er et godt bud på en træner. Som det ser ud nu med opstart i ny sæson.

Spørgsmål til officialkursus på ”hjemmebane” Der arbejdes på at afholde et kursus i slut september.

Sportschefen nævner under eventuelt også kulturen i svømmeklubben. Ikke skæld ud, men hvad det gælder når man er en del af et fællesskab. En snak han har haft med elitesvømmerne til en træning i denne uge.  
Fokus skal ligge på forpligtigelse i bassinet og over for holdkammerater. Ansvar og respekt over for dem omkring sig. Fokus væk fra alt det der sker i telefonen. Dyrke kulturen omkring det at træffe de rigtige valg. Dyrke kultur omkring disciplin og fællesskabet. At træffe de rigtige valg i forhold til for eksempel det at gå i byen når man som atlet vil oprette resultater.   
Hvordan viser vi os udadtil? hvordan ser kommunen os?  
Fortsat fokus på forældreinddragelse. Michael opfordrer til åbenhed og er altid klar til en åben snak.

Dirigent takker af efter årets generalorsamling.